9. ΝΟΜΟΣ υπ’ αριθ.3640 της 27/28 Δεκ. 1956  Περί συμμετοχής της Ελλάδος εις την Διεθνή Επιτροπήν Εγκληματολογικής Αστυνομίας.  Άρθρ.1.-Επιτρέπεται η συμμετοχή της Ελλάδος εις την Διεθνή Επιτροπήν της Εγκληματολογικής Αστυνομίας, η δε Διεύθυνσις Εγκληματολογικών Υπηρεσιών του Υπουργείου Εσωτερικών, καθίσταται η αρμοδία υπηρεσία προς τήρησιν της επαφής των Αστυνομικών Υπηρεσιών του Κράτους ή και άλλων αρχών, μετά της ως άνω Διεθνούς Επιτροπής. Άρθρ.2.-Δια την αντιμετώπισην των εκ της συμμετοχής ταύτης προκαλουμένων εξόδων ήτοι την καταβολήν της εισφοράς της Ελλάδος εις την εν λόγω Επιτροπήν, την πληρωμήν της συνδρομής εις τα υπ’ αυτής εκδιδομένα περιοδικά, καθώς και πάσης ετέρας συναφούς προς την συμμετοχήν δαπάνης, εγγράφεται εις τον προϋπολογισμόν των εξόδων του Υπουργείου των Εσωτερικών η αναγκαιούσα κατ’ έτος σχετική πίστωσις. Κυρούται: η εις βάρος της παγίας προκαταβολής της Αστυνομικής Δ/νσεως Αθηνών πραγματοποιηθείσα κατά το οικονομικόν έτος 1954-1955 συναφής δαπάνη εκ δραχ. 53.647.80. Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.   